**ΠΡΟΓΡΑΜΜΑ**

Αφιέρωμα για τα 100 χρόνια από τη γέννηση της Άλκης Ζέη. Πολλές εκδηλώσεις γίνονται σε όλη την Ελλάδα, ώστε μικροί και μεγάλοι να διαβάσουν ή να θυμηθούν τα βιβλία της.

Η Άλκη Ζέη είναι μία βραβευμένη συγγραφέας, κυρίως για τα βιβλία της για παιδιά. Τα σχολεία 1ο , 7ο , 9ο , 16ο, 4ο Βέροιας και το Σχολείο Τριποτάμου-Ράχης θα παρουσιάσουν το αφιέρωμα στο έργο της.

* Σύντομη βιογραφία της Άλκης Ζέη

Ο «**Μεγάλος περίπατος της Άλκης Ζέη**», ξεκινά με τις Πέμπτες (Ε΄) τάξεις των Δημοτικών Σχολείων 9ο και 7ο Βέροιας.

* Θεατρική - μουσικοχορευτική απόδοση αποσπάσματος από το βιβλίο «**Το καπλάνι της βιτρίνας**».
* Σύντομη παρουσίαση της υπόθεσης του βιβλίου «**Η μωβ ομπρέλα**».
* Θεατρική απόδοση του αποσπάσματος «…**Είστε για τα πρόβατα…**». Η «μωβ ομπρέλα» αποτελεί έμπνευση και για το αντίστοιχο χορευτικό που θα ακολουθήσει.
* Τραγούδι: « **Στην Άλκη**» και από τα δύο σχολεία 9ο και 7ο.

*Υπεύθυνοι εκπαιδευτικοί: Γεωργία Αναστασίου, Ευτυχία Λαδοπούλου, Γεωργία Καββαδία, Καλλιόπη Μέλλιου.*

Βιντεοπαρουσίαση του βιβλίου «**Ο θείος Πλάτων**» με την εικονογράφηση των παιδιών, από τη Γ΄τάξη του 7ου σχολείου.

*Υπεύθυνη  εκπαιδευτικός: Σπυροπούλου Ιωάννα*

“ **Η Αλίκη στη χώρα των μαρμάρων**” - αφήγηση και θεατρική απόδοση με κουκλοθέατρο  ενός  αποσπάσματος του βιβλίου και συνοδεία κιθάρας, από το Δημοτικό Σχολείο Τριποτάμου-Ράχης ( Β΄τάξη).

*Υπεύθυνοι εκπαιδευτικοί:  Παρίση Μαρία , Ταρασίδου Μάρθα,  Καραμανίδης Γεώργιος, Κυρατζόπουλος Κωνσταντίνος*

* «**Γατοκουβέντες**» - παρουσίαση με φιγούρες και δημιουργική γραφή:

 Δημοτικά Σχολεία Βέροιας 1ο και 16ο:

* Διαβάζουμε τα οπισθόφυλλα. Ανάγνωση περιλήψεων τριών βιβλίων από το 1ο σχολείο.
* **Ο θείος Πλάτων,**
* **Ο νυχτερινός περίπατος της γιαγιάς,**
* **Η Αλίκη στη χώρα των μαρμάρων**
* Εκφραστική ανάγνωση του βιβλίου : «**Τα παπούτσια του Αννίβα**».
* Κλείνουμε με το τραγούδι των παιδιών του 1ου σχολείου που εμπνεύστηκαν από τους τίτλους των βιβλίων.

 *Υπεύθυνοι εκπαιδευτικοί: Καψάλη Ελένη, Παπαγεωργίου Ιωάννα, Ιτσουάιντσε Νατέλα, Διαμαντοπούλου Μαρία, Φλεριανού Μαρία, Ζαφειρογιανη Κατερίνα*

 Η εκδήλωση πλαισιώνεται με ζωγραφικά έργα και αφίσες των παιδιών των δημοτικών σχολείων: 1ο, 4ο, 7ο , 16ο , 9ο και Τριποτάμου-Ράχης.

Μπορείτε να τα θαυμάσετε στα σταντ που τα αναρτήσαμε.

Βάζουμε και κουίζ: Κοιτώντας τις ζωγραφιές, μαντέψτε από ποιο βιβλίο προέρχονται.

Η πρόσκληση – αφίσα φιλοτεχνήθηκε με έργα των παιδιών από τον εκπαιδευτικό εικαστικών κ. Πετρόπουλο.

